**Balatongyörök Község Önkormányzata Képviselő-testületének 3/2020. (II. 21.) önkormányzati rendelete az egyes lakossági csoportok támogatásáról vonatkozó szakaszai:**

**„3.§**

**Óvodakezdési támogatás**

(1) A Képviselő-testület évi egy alkalommal óvodakezdési támogatásban részesíti a Balatongyörök Községben tárgyév január 1-jén lakóhellyel rendelkező és ténylegesen, életvitelszerűen Balatongyörökön tartózkodó szülői felügyeletet gyakorló szülőt vagy családbafogadó gyámot, akinek a gyermeke a balatongyöröki óvodába jár.

(2) Az óvodakezdési támogatás összege első alkalommal, a kiscsoportba lépéskor 20 ezer forint gyermekenként, az ezt követő években 10 ezer forint gyermekenként*.*

(3) Az óvodakezdési támogatásra való jogosultságot az óvoda által kibocsátott felvételi határozattal, vagy az óvoda által kibocsájtott óvodalátogatási igazolással kell igazolni.

**4.§**

**Iskolakezdési támogatás**

1. A Képviselő-testület évi egy alkalommal iskolakezdési támogatásban részesíti Balatongyörök községben lakóhellyel rendelkező és ténylegesen, életvitelszerűen Balatongyörökön tartózkodó alap, közép- és felsőfokú tanintézet nappali tagozatán tanuló gyermek eltartóját, illetőleg nagykorú személy esetében a nagykorú személyt.
2. Az iskolakezdési támogatás összege az első évfolyamba lépéskor (általános iskola 1. osztály, középfokú tanintézmény 9. évfolyam, valamint a felsőfokú oktatás első évfolyama) 30 ezer forint gyermekenként, az ezt követő évfolyamokon 20 ezer forint gyermekenként.
3. Az iskolakezdési támogatásra való jogosultságot az iskola által kibocsátott felvételi határozattal, vagy az iskola által kibocsájtott iskolalátogatási igazolással kell igazolni. Felsőoktatási intézmény esetén csak a hallgatói jogviszony igazolás megnevezésű dokumentum fogadható el. „